title: 2005 m. birželio 20 d. Komisijos direktyva 2005/42/EB, iš dalies keičianti Tarybos direktyvą 76/768 EEB, reglamentuojančią kosmetikos gaminius, siekiant suderinti jos II, IV ir VI priedus su technikos pažanga   (Tekstas svarbus EEE)

text:
21.6.2005

               LT

               Europos Sąjungos oficialusis leidinys

               L 158/17

      KOMISIJOS DIREKTYVA 2005/42/EB
   2005 m. birželio 20 d.
   iš dalies keičianti Tarybos direktyvą 76/768 EEB, reglamentuojančią kosmetikos gaminius, siekiant suderinti jos II, IV ir VI priedus su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Kosmetikos gaminių ir vartotojams skirtų ne maisto produktų moksliniu komitetu,
   kadangi:

               (1)

               Remiantis kvapiosios sosiurijos šaknų aliejaus (Saussurea lappa Clarke), 7-Etoksi-4-metilkumarino, heksahidrokumarino ir Peru balzamo (Myroxylon pereirae) kenksmingo poveikio odai įvertinimu, Kosmetikos gaminių ir vartotojams skirtų ne maisto produktų mokslinis komitetas (SCCNFP) mano, kad šios medžiagos neturėtų būti naudojamos kaip kvepalų ingredientai kosmetikos gaminiuose. Todėl jos turėtų būti įtrauktos į Direktyvos 76/768/EEB II priedą.

               (2)

               Direktyvos 76/768/EEB IV priedo 1 dalyje dažikliai CI 12150, CI 20170 ir CI 27290 yra nurodyti kaip dažančios medžiagos, kurias leidžiama naudoti kosmetikos gaminiuose. Šių dažiklių saugumas buvo svarstomas tuo pagrindu, kad jie metabolizmo metu gali išskirti kancerogeninius aminus. SCCNFP, remdamasis turima informacija, mano, kad dažiklių CI 12150, CI 20170 ir CI 27290 naudojimas kelia grėsmę vartotojų sveikatai, nes gali išskirti vieną ar daugiau kancerogeninių aromatinių aminų. Todėl pirmiau minėti dažikliai turėtų būti pašalinti iš Direktyvos 76/768/EEB IV priedo 1 dalies.

               (3)

               Benzetonio chloridas Direktyvos 76/768/EEB VI priedo 1 dalyje yra įrašytas 53 eilės numeriu kaip konservantas, kuris gali būti naudojamas nuplaunamuose kosmetikos gaminiuose, esant ne didesnei kaip 0,1 % koncentracijai. SCCNFP nuomone benzetonio chloridą taip pat turėtų būti leidžiama naudoti nenuplaunamuose kosmetikos gaminiuose, neskirtuose burnos priežiūrai ir esant ne didesnei kaip 0,1 % koncentracijai. Todėl Direktyvos 76/768/EEB VI priedo 1 dalyje 53 eilės numerio įrašas turėtų būti atitinkamai iš dalies keičiamas.

               (4)

               SCCNFP mano, kad metilizotiazolinonas nekelia grėsmės vartotojų sveikatai, jei naudojamas ne didesnės nei 0,01 % koncentracijos kaip konservantas galutiniuose kosmetikos gaminiuose. Todėl metilizotiazolinonas turėtų būti įtrauktas į Direktyvos 76/768/EEB VI priedo 1 dalį 57 eilės numeriu.

               (5)

               Todėl Direktyva 76/768/EEB turėtų būti atitinkamai iš dalies pakeista.

               (6)

               Šioje direktyvoje numatytos priemonės atitinka Kosmetikos gaminių nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB II, IV ir VI priedai iš dalies keičiami pagal šios direktyvos priedo nuostatas.
   2 straipsnis
   Valstybės narės imasi būtinų priemonių užtikrinti, kad nuo 2006 m. kovo 31 d. Bendrijos gamintojai arba Bendrijoje įsisteigę importuotojai nepateiktų į rinką, neparduotų ir neperduotų galutiniam vartotojui kosmetikos gaminių, neatitinkančių Direktyvos 76/768/EEB II ir IV priedų su pakeitimais, padarytais šia direktyva, reikalavimų.
   3 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2005 m. gruodžio 31 d., įgyvendina šią direktyvą. Priimtų nuostatų tekstus ir minėtų nuostatų bei šios direktyvos atitikimo lentelę jos nedelsdamos pateikia Komisijai.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   4 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2005 m. birželio 20 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 262, 1976 9 27, p. 169. Direktyva su paskutiniais pakeitimais, padarytais Komisijos direktyva 2005/9/EB (OL L 27, 2005 1 29, p. 46).

      PRIEDAS
      Direktyvos 76/768/EEB priedai iš dalies keičiami taip:

                  1)

                  II priedas papildomas tokiais eilės numeriais:

                              „1133.

                              Kvapiosios sosiūrijos šaknų aliejus (Saussurea lappa Clarke) (CAS Nr. 8023-88-9), kai naudojamas kaip kvepalų ingredientas

                              1134.

                              7-Etoksi-4-metilkokumarinas (CAS Nr. 8023-88-9), kai naudojamas kaip kvepalų ingredientas

                              1135.

                              Heksahidrokumarinas (CAS Nr. 700-82-3), kai naudojamas kaip kvepalų ingredientas

                              1136.

                              Peru balzamas (INCI pavadinimas: Myroxylon pereirae; CAS Nr. 8007-00-9), kai naudojamas kaip kvepalų ingredientas“.

                  2)

                  IV priedo 1 dalyje 1 dalyje dažikliai CI 12150, CI 20170 ir CI 27290 išbraukiami.

                  3)

                  VI priedo 1 dalis iš dalies keičiama taip:

                              a)

                              53 eilės numeris pakeičiamas taip:

                                          Eilės numeris

                                          Medžiaga

                                          Didžiausia leidžiama koncentracija

                                          Apribojimai ir reikalavimai

                                          Naudojimo sąlygos ir įspėjimai, kurie turi būti išspausdinti ant etiketės

                                          a

                                          b

                                          c

                                          d

                                          e

                                          „53

                                             Benzethonium Chloride (INCI)

                                          0,1 %

                                                      a)

                                                      Nuplaunami gaminiai,

                                                      b)

                                                      Nenuplaunami gaminiai, išskyrus skirtus burnos priežiūrai“

                              b)

                              papildoma tokiu 57 eilės numeriu:

                                          Eilės numeris

                                          Medžiaga

                                          Didžiausia leidžiama koncentracija

                                          Apribojimai ir reikalavimai

                                          Naudojimo sąlygos ir įspėjimai, kurie turi būti išspausdinti ant etiketės

                                          a

                                          b

                                          c

                                          d

                                          e

                                          „57

                                             Methylisothiazolin one (INCI)

                                          0,01 %“


title: 2007 m. lapkričio 27 d. Komisijos direktyva 2007/68/EB, iš dalies keičianti Europos Parlamento ir Tarybos Direktyvos 2000/13/EB IIIa priedą dėl tam tikrų maisto sudedamųjų dalių (Tekstas svarbus EEE)

text:
28.11.2007

               LT

               Europos Sąjungos oficialusis leidinys

               L 310/11

      KOMISIJOS DIREKTYVA 2007/68/EB
   2007 m. lapkričio 27 d.
   iš dalies keičianti Europos Parlamento ir Tarybos Direktyvos 2000/13/EB IIIa priedą dėl tam tikrų maisto sudedamųjų dalių
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. kovo 20 d. Europos Parlamento ir Tarybos direktyvą 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą (1), derinimo, ypač į jos 6 straipsnio 11 dalies trečią pastraipą ir 21 straipsnį,
   kadangi:

               (1)

               Direktyvos 2000/13/EB IIIa priede pateikiamas maisto sudedamųjų dalių, kurie turi būti nurodyti etiketėje, nes gali sukelti nepageidaujamą jautrių vartotojų organizmo reakciją, sąrašas.

               (2)

               Direktyvoje 2000/13/EB numatyta galimybė taikyti išimtį ženklinimo reikalavimui, kuris taikomas sudedamosioms dalims ar medžiagoms, gautoms iš IIIa priede išvardytų sudedamųjų dalių, jei moksliškai įrodyta, kad jie tam tikromis aplinkybėmis greičiausiai nesukels nepageidaujamos organizmo reakcijos.

               (3)

               Komisijos direktyvoje 2005/26/EB (2) pateiktas maisto ingredientų ar medžiagų, kurioms laikinai, t. y. iki 2007 m. lapkričio 25 d., netaikomas ženklinimo reikalavimas, sąrašas.

               (4)

               Europos maisto saugos tarnyba (EFSA) gavo paraiškų dėl nuolatinio išimties taikymo ženklinimo reikalavimui. Šios paraiškos susijusios su medžiagomis, kurioms suteiktos laikinos išimtys pagal Direktyvą 2005/26/EB. Remiantis EFSA nuomone ir kita turima informacija, galima daryti išvadą, kad tam tikros sudedamosios dalys ar medžiagos, gautos iš Direktyvos 2000/13/EB IIIa priede išvardytų sudedamųjų dalių, tam tikromis aplinkybėmis greičiausiai nesukels nepageidaujamos jautrių vartotojų organizmo reakcijos.

               (5)

               Todėl tos sudedamosios dalys ar medžiagos, gautos iš išvardytų sudedamųjų dalių ar medžiagų, turėtų būti visam laikui išbraukiamos iš Direktyvos 2000/13/EB IIIa priedo.

               (6)

               Reikėtų atitinkamai iš dalies pakeisti Direktyvos 2000/13/EB IIIa priedą.

               (7)

               Atsižvelgiant į Direktyvos 2000/13/EB 6 straipsnio 11 dalies antroje pastraipoje numatytą terminą, Direktyva 2005/26/EB turėtų būti panaikinta 2007 m. lapkričio 26 d.

               (8)

               Siekiant išvengti rinkos sutrikdymo, šią direktyvą būtina taikyti nuo 2007 m. lapkričio 26 d.

               (9)

               Tikėtasi, kad šią direktyvą bus galima priimti ir paskelbti gerokai anksčiau nei 2007 m. lapkričio 26 d., kad pramonė galėtų prisitaikyti prie naujų taisyklių. Kadangi praktiškai to padaryti nebuvo įmanoma, būtina taikyti laikinas priemones, siekiant padėti prisitaikyti prie naujųjų taisyklių. Iš tiesų pasikeitusios ženklinimo taisyklės turės poveikio pramonei, ypač mažosioms ir vidutinėms įmonėms, ir joms bus reikalingas laikotarpis, per kurį jos galėtų sklandžiai prisitaikyti prie naujų ženklinimo reikalavimų.

               (10)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/13/EB IIIa priedas nuo 2007 m. lapkričio 26 d. keičiamas šios direktyvos priedo tekstu.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2008 m. gegužės 31 d., įgyvendina šią direktyvą. Jos nedelsdamos pateikia Komisijai tų nuostatų tekstą ir tų nuostatų bei šios direktyvos atitikmenų lentelę.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   Direktyva 2005/26/EB panaikinama 2007 m. lapkričio 26 d.
   Valstybėms narėms leidžiama prekiauti maisto produktais, pateiktais į rinką ar paženklintais iki 2009 m. gegužės 31 d. bei atitinkančiais Direktyvos 2005/26/EB nuostatas, kol baigsis jų atsargos.
   4 straipsnis
   Ši direktyva įsigalioja kitą dieną nuo jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2007 m. lapkričio 27 d.

            Komisijos vardu

         Markos KYPRIANOU

            Komisijos narys

      (1)  OL L 109, 2000 5 6, p. 29. Direktyva su paskutiniais pakeitimais, padarytais Komisijos direktyva 2006/142/EB (OL L 368, 2006 12 23, p. 110).

      (2)  OL L 75, 2005 3 22, p. 33. Direktyva su pakeitimais, padarytais Direktyva 2005/63/EB (OL L 258, 2005 10 4, p. 3).

      PRIEDAS

            „IIIa PRIEDAS
            6 straipsnio 3a, 10 ir 11 dalyje nurodytos sudedamosios dalys

                        1.

                        Glitimo turintys javai (t. y. kviečiai, rugiai, miežiai, avižos, kviečiai spelta, kamutas arba jų sukryžmintos atmainos) ir jų produktai, išskyrus:

                                    a)

                                    kviečių pagrindu pagamintus gliukozės sirupus, įskaitant dekstrozės sirupus (1);

                                    b)

                                    kviečių pagrindu pagamintus maltodekstrinus (1);

                                    c)

                                    miežių pagrindu pagamintus gliukozės sirupus;

                                    d)

                                    javus, naudojamus distiliatų ar žemės ūkio kilmės etilo alkoholio, skirto spiritiniams gėrimams ir kitiems alkoholiniams gėrimams, gamybai.

                        2.

                        Vėžiagyviai ir jų produktai.

                        3.

                        Kiaušiniai ir jų produktai.

                        4.

                        Žuvis ir jos produktai, išskyrus:

                                    a)

                                    žuvies želatiną, naudojamą kaip vitaminų ar karotinoidų nešiklį;

                                    b)

                                    žuvies želatiną ar žuvų klijus, naudojamus alaus ir vyno skaidrinimui.

                        5.

                        Žemės riešutai ir jų produktai.

                        6.

                        Sojų pupelės ir jų produktai, išskyrus:

                                    a)

                                    rafinuotą sojų pupelių aliejų ir riebalus (1);

                                    b)

                                    natūralių tokoferolių mišinius (E306), natūralų d-alfa tokoferolį, natūralų d-alfa tokoferolio acetatą, natūralų d-alfa tokoferolio sukcinatą iš sojų pupelių;

                                    c)

                                    iš sojų pupelių aliejaus gautus fitosterolius ir fotsterolio esterius;

                                    d)

                                    augalinių stanolių esterius, pagamintus iš sojų pupelių aliejaus sterolių.

                        7.

                        Pienas ir jo produktai (įskaitant laktozę), išskyrus:

                                    a)

                                    išrūgas, naudojamas distiliatų ar žemės ūkio kilmės etilo alkoholio, skirtų spiritiniams gėrimams ir kitiems alkoholiniams gėrimams, gamybai;

                                    b)

                                    laktitolį.

                        8.

                        Riešutai, t. y. migdolai (Amygdalus communis L.), lazdyno riešutai (Corylus avellana), graikiniai riešutai (Juglans regia), anakardžių riešutai (Anakardium occidentale), pekano riešutai (Carya illinoiesis (Wangenh.) K. Koch), bertoletijos (Bertholletia excelsa), pistacijos (Pistacia vera), makadamijų riešutai ir Kvinslendo riešutai (Macadamia ternifolia) bei jų produktai, išskyrus:

                                    a)

                                    riešutus, naudojamus distiliatų ar žemės ūkio kilmės etilo alkoholio, skirto spiritiniams gėrimams ar kitiems alkoholiniams gėrimams, gamybai.

                        9.

                        Salierai ir jų produktai.

                        10.

                        Garstyčios ir jų produktai.

                        11.

                        Sezamų sėklos ir jų produktai.

                        12.

                        Sieros dvideginis ir sulfitai, kurių koncentracija didesnė kaip 10 mg/kg arba 10 mg/l, išreikšti kaip SO2.

                        13.

                        Lubinai ir jų produktai.

                        14.

                        Moliuskai ir jų produktai.“

         (1)  Ir iš jų gauti produktai, jei dėl apdirbimo proceso nepadidėja EMST įvertintas alergiškumo lygis, taikomas atitinkamam produktui, iš kurio jie gauti.